VENDIM
Nr. 16, datë 26.1.2022

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN DHJETOR 2021

Në mbështetje të nenit 16 dhe nenit 87, pika 4, të ligjit nr. 43/2015, “Për sektorin e energjisë elektrike”, të ndryshuar; “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin e Bordit të Entit Rregullator të Energjisë (ERE) nr. 201, datë 4.12.2017, të ndryshuar me vendimet e Bordit të ERE-s nr. 144, datë 25.6.2018, dhe nr. 233, datë 20.12.2019; të nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 3.9.2016; Bordi i ERE-s, në mbledhjen e tij të datës 26.1.2022, mbasi shqyrtoi relacionin e përgatitur me nr. 109 prot., datë 20.1.2022, nga Drejtoria e Tarifave dhe Çmimeve, “Mbi përcaktimin e çmimit të shitjes së energjisë elektrike nga Furnizuesi i Mundësisë së Fundit, për muajin dhjetor 2021”,
konstatoi se:
- Shoqëria FSHU sh.a., me shkresën e protokolluar në ERE me nr. 36/5 prot., datë 17.1.2022, dhe email-in e datës 18.1.2022, ka paraqitur në ERE aplikimin e korrigjuar, si dhe sqarime lidhur sasinë e cila ka shërbyer për përllogaritjen e çmimit të shitjes së energjisë elektrike për muajin dhjetor 2021, për klientët e lidhur në nivelin e tensionit 35 kV, të cilët furnizohen nga Furnizuesi i Mundësisë së Fundit.
- Bazuar në kërkesën e FSHU sh.a., kostot administrative të Furnizuesit të Mundësisë së Fundit për vitin 2021, janë vlerësuar sa ato të vitit 2020.
- 	Tarifa e përdorimit të rrjetit të transmetimit: bazuar në vendimin e Bordit të ERE-s nr. 212, datë 15.12.2020, “Mbi lënien në fuqi të vendimit nr. 266, datë 21.12.2018, të Bordit të ERE, në lidhje me tarifën e shërbimit të transmetimit të energjisë elektrike për vitin 2021”, është 0.75 lekë/kwh.
- Tarifa e përdorimit të rrjetit të shpërndarjes në nivelin e tensionit 35 kV: bazuar në vendimin e Bordit të ERE-s nr. 213, datë 15.12.2020, “Mbi shtyrjen e fuqisë juridike të vendimit të ERE-s nr. 199, datë 12.12.2019, për tarifat e përdorimit të rrjetit të shpërndarjes sipas nivelit të tensionit për vitin 2021”, është 1.5 lekë/kwh.
- Në zbatim të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, të rishikuar, llogaritjet e FSHU sh.a., si dhe përllogaritjet e ERE-s për përcaktimin e çmimit për klientët që furnizohen nga Furnizuesi i Mundësisë së Fundit, për muajin dhjetor 2021, paraqiten në tabelën përmbledhëse si vijon:

- Bazuar në çdo element të formulës përllogaritëse dhe në të dhënat e paraqitura në aplikim, rezulton se çmimi i shitjes së energjisë elektrike të furnizuar nga Furnizuesi i Mundësisë së Fundit, për muajin dhjetor 2021, të jetë 31.73 lekë/kwh.
- Për gjithë sa më sipër, Bordi i ERE-s

VENDOSI:

1. Përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit prej 31.73 lekë/kwh, për muajin dhjetor 2021.
2. Drejtoria e Tarifave dhe Çmimeve të njoftojë aplikuesin për vendimin e Bordit të ERE-s.
Ky vendim hyn në fuqi menjëherë. 
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. 
Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
[bookmark: _GoBack]Ky vendim botohet në Fletoren Zyrtare.

Njësia Çmimi Çmimi

CBEt Çmimi mesatar i ponderuar i blerjes në treg të parregulluar ose blerja nga prodhuesit me përparësi Leke/kWh 26.880 26.884

Pr Kthimi për riskun i përcaktuar në përqindje për vitin (3%)                                                                Leke/kWh 0.81 0.81

Leke/kWh 27.69 27.69

CA Kosto administrative të Furnizuesit të Mundësisë së Fundit Leke/kWh 1.79 1.79

TRr Tarifa e përdorimit të rrjetit të transmetimit Leke/kWh 0.75 0.75

TSHt Tarifa e përdorimit të rrjetit të shpërndarjes Leke/kWh 1.50 1.50

Çmimi i energjisë = CBEt +Pr* CBEt+ TRrTSHt+CA  Leke/kWh

31.73 31.73

                                 Çmimi i FMF-së për muajin  Dhjetor 2021

Dhjetor 2021

Çmimi mesatar i blerjes ne periudhen relevante


